b'\n_START_ARTICLE_\nTreverk\n_START_PARAGRAPH_\nTreverk eller trevirke er en betegnelse p\xc3\xa5 tre som materiale og r\xc3\xa5stoff for foredling, bearbeiding og bruk._NEWLINE_Brenselsved regnes ogs\xc3\xa5 som et treverk. Her er t\xc3\xb8rking og eventuell klyving den eneste foredlingen som skal til._NEWLINE_For utend\xc3\xb8rs bruk impregnerer man gjerne treverket slik at det skal bli mer motstandsdyktig mot r\xc3\xa5te. De fire hovedtypene impregnert treverk er salt-, kreosot-, tinnorganisk og klorfenol-impregnert. Alle disse metodene gj\xc3\xb8r treverket giftig, og impregnert treverk b\xc3\xb8r derfor ikke brennes annet enn i spesielle anlegg med rensing av r\xc3\xb8yken._NEWLINE_Man har rett til \xc3\xa5 f\xc3\xa5 vite opprinnelsesland for treverket man kj\xc3\xb8per, noe som kan v\xc3\xa6re relevant for helse og milj\xc3\xb8._NEWLINE_Treverk er en av de viktigste kildene til klimagassen metan fra s\xc3\xb8ppelfyllinger. Det kan ogs\xc3\xa5 senke kvaliteten p\xc3\xa5 grunnvannet, elver og innsj\xc3\xb8er.'